# **Pályázat egészségügyi tevékenység támogatására**

Gyöngyös Város Önkormányzata Képviselő-testületének Egészségügyi, Szociális és Lakásügyi Bizottsága 2017. évre pályázatot hirdet a városban működő civil szervezetek, alapítványok részére egészségügyi tevékenységek támogatására. Az egyes önkormányzati támogatásokról szóló 15/2017. (III.31.) önkormányzati rendelet rendelkezése értelmében az önkormányzati költségvetésből biztosított, bizottsági hatáskörbe telepített forrásokra önkormányzati fenntartású intézmény nem nyújthat be pályázatot.

# Az elbírálásnál előnyben részesülnek a pályázati cél megvalósításához önrésszel rendelkező szervezetek, valamint azok a pályázatok, amelyek illeszkednek az önkormányzat Egészségügyi Fejlesztési Koncepciójában meghatározottakhoz.

# Ugyanazon pályázati eljárás keretében egy pályázó csak egy pályázatot nyújthat be, azonban egy pályázaton belül támogatás több tevékenységhez is igényelhető.

Támogatás formája: vissza nem térintendő pénzbeli támogatás.

Pályázni kizárólag „Pályázati adatlapon” lehet, amely a Polgármesteri Hivatal Közigazgatási és Intézményirányítási Igazgatóságán kérhető, vagy letölthető a [www.gyongyos.hu](http://www.gyongyos.hu/) honlapról.

A pályázati adatlaphoz kötelezően csatolandó mellékletek:

1. A pályázó tevékenységének bemutatása, a pályázat részletes leírása és költségvetése.
2. Nyilatkozat az összeférhetetlenség, illetve érintettség fennállásáról vagy hiányáról (2007. évi CLXXXI. évi törvény 6. § (1) bekezdése, 8. § (1) bekezdése alapján). Ha az érintettség fennáll, közzétételi kérelem az érintettségről. A pályázó a pályázat benyújtásakor, vagy ha az érintettség a pályázat benyújtása után, de a támogatási döntés előtt következik be, - az ettől számított 8 munkanapon belül - kezdeményezheti az érintettségének közzétételét.
3. Átláthatósági nyilatkozat.

**PÁLYÁZATOK BENYÚJTÁSÁNAK HATÁRIDEJE ÉS HELYE:**

**2017. április 21.**

Gyöngyösi Polgármesteri Hivatal

Közigazgatási és Intézményirányítási Igazgatósága

## Gyöngyös, Fő tér 13. Tel.: 37/ 510-329; 37/510-353

Az alapítványok támogatásáról Gyöngyös Város Képviselő-testülete, az egyéb civil szervezetek pályázatának elbírálásáról Gyöngyös Város Képviselő-testületének Egészségügyi, Szociális és Lakásügyi Bizottsága dönt. A döntés várható időpontja **2017. április hó**. Az elbírálás eredményéről valamennyi pályázó írásban értesül.

Kizárja magát a pályázatból az a pályázó, amely csőd-, felszámolási-, vagy végelszámolási eljárás alatt áll, akinek vagy amelynek köztartozása van. Működési feltételek finanszírozását a Bizottság nem támogatja!

Az elnyert támogatás működési feltételek finanszírozására nem használható fel, csak a megjelölt célokra **2017. december 31-ig**. Az elszámolás határideje **2018. január 31**.

A pályázati kiírásra, az Önkormányzat által nyújtható támogatás felhasználására és a támogatással történő elszámolásra vonatkozó részletes szabályokat az egyes önkormányzati támogatásokról szóló 15/2017. (III.31.) önkormányzati rendelet tartalmazza.

Pályázattal kapcsolatos információ kérhető: Nagyné Szakál Mária ügyintézőnél az szakal.maria@hivatal.gyongyos.hu címen, illetve telefonon 37/510-353.

**Gyöngyös, 2017. április 7.**

 **Gyöngyös Város Képviselő-testületének**

**Egészségügyi, Szociális és Lakásügyi Bizottsága**